CELEX: 32008D0689
Language: fi
Date: 2008-08-01 00:00:00
Title: 2008/689/EY: Komission päätös, tehty 1 päivänä elokuuta 2008 , romuajoneuvoista annetun Euroopan parlamentin ja neuvoston direktiivin 2000/53/EY liitteen II muuttamisesta (tiedoksiannettu numerolla K(2008) 4017) (ETA:n kannalta merkityksellinen teksti)

23.8.2008   
            
            
               FI
            
            
               Euroopan unionin virallinen lehti
            
            
               L 225/10
            
         
      KOMISSION PÄÄTÖS,
   tehty 1 päivänä elokuuta 2008,
   romuajoneuvoista annetun Euroopan parlamentin ja neuvoston direktiivin 2000/53/EY liitteen II muuttamisesta
   (tiedoksiannettu numerolla K(2008) 4017)
   (ETA:n kannalta merkityksellinen teksti)
   (2008/689/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon romuajoneuvoista 18 päivänä syyskuuta 2000 annetun Euroopan parlamentin ja neuvoston direktiivin 2000/53/EY (1) ja erityisesti sen 4 artiklan 2 kohdan b alakohdan,
   sekä katsoo seuraavaa:
   
               (1)
            
            
               Direktiivin 2000/53/EY 4 artiklan 2 kohdan a alakohdassa säädetään, että 1 päivän heinäkuuta 2003 jälkeen markkinoille saatettavien ajoneuvojen materiaalit ja osat eivät saa sisältää lyijyä, elohopeaa, kadmiumia eikä kuusiarvoista kromia muissa kuin mainitun direktiivin liitteessä II luetelluissa tapauksissa ja siinä esitettyjen edellytysten mukaisesti. Direktiivin 2000/53/EY 4 artiklan 2 kohdan b alakohdan mukaan komissio tarkistaa säännöllisesti direktiivin liitettä II tieteellisen ja teknisen kehityksen vaatimusten mukaisesti.
            
         
               (2)
            
            
               Direktiivin 2000/53/EY liitteessä II luetellaan ajoneuvojen materiaalit ja osat, joihin ei sovelleta direktiivin 4 artiklan 2 kohdan a alakohdassa säädettyä raskasmetallien käyttökieltoa. Mainitussa liitteessä on määritelty määräajat, jolloin useiden näiden poikkeusten soveltaminen päättyy. Ennen poikkeuksen soveltamisen päättymispäivää markkinoille saatettujen ajoneuvojen materiaalit ja osat voivat sisältää direktiivin 2000/53/EY liitteessä II lueteltuja raskasmetalleja.
            
         
               (3)
            
            
               Joidenkin direktiivin 2000/53/EY 4 artiklan 2 kohdan a alakohdan käyttökiellosta myönnettävien poikkeusten soveltamisen kestoa ei pitäisi jatkaa, koska lyijyn, elohopean, kadmiumin tai kuusiarvoisen kromin käyttö kyseisissä sovelluksissa on nykyisin vältettävissä tekniikan kehityksen ansiosta.
            
         
               (4)
            
            
               Tiettyihin lyijyä, elohopeaa, kadmiumia tai kuusiarvoista kromia sisältäviin materiaaleihin ja osiin ei pitäisi edelleenkään soveltaa 4 artiklan 2 kohdan a alakohdassa säädettyä kieltoa, koska näiden aineiden käyttöä tietyissä materiaaleissa ja osissa ei voida vielä välttää. Joissakin tapauksissa on asianmukaista tarkastella uudelleen näiden poikkeusten soveltamisen päättymisaikaa, jotta näiden kiellettyjen aineiden käytön lopettamiseen varautumiseen olisi riittävästi aikaa.
            
         
               (5)
            
            
               Direktiivin 2000/53/EY, sellaisena kuin se on muutettuna romuajoneuvoista annetun Euroopan parlamentin ja neuvoston direktiivin 2000/53/EY liitteen II muuttamisesta 10 päivänä kesäkuuta 2005 annetulla komission päätöksellä 2005/438/EY (2), liitteessä II olevien huomautusten kolmannessa luetelmakohdassa säädetään, että sellaisiin varaosiin, jotka on saatettu markkinoille 1 päivän heinäkuuta 2003 jälkeen ja joita käytetään ajoneuvoihin, jotka on saatettu markkinoille ennen 1 päivää heinäkuuta 2003, ei sovelleta direktiivin 2000/53/EY 4 artiklan 2 kohdan a alakohdan säännöksiä. Tämän poikkeuksen soveltaminen mahdollistaa ennen direktiivin 2000/53/EY 4 artiklan 2 kohdan a alakohdassa säädetyn raskasmetallien käyttökiellon voimaantuloa markkinoille saatettujen ajoneuvojen korjaamisen sellaisilla varaosilla, jotka täyttävät samat laatu- ja turvallisuusvaatimukset kuin osat, joilla ne oli alun perin varustettu.
            
         
               (6)
            
            
               Sellaisten ajoneuvojen, jotka on saatettu markkinoille 1 päivän heinäkuuta 2003 jälkeen, mutta ennen direktiivin 2000/53/EY liitteessä II säädetyn poikkeuksen voimassaolon päättymispäivämäärää, varaosat eivät kuulu mainitun liitteen huomautusten kolmannen luetelmakohdan soveltamisalaan. Näin ollen näiden ajoneuvojen varaosissa ei saa olla raskasmetalleja, vaikka niitä käytettäisiin korvaamaan osia, joissa alun perin oli raskasmetalleja.
            
         
               (7)
            
            
               Joissakin tapauksissa ei ole teknisesti mahdollista korjata ajoneuvoja muilla kuin alkuperäisillä varaosilla, koska muiden varaosien käyttö edellyttäisi koko ajoneuvojärjestelmän mittojen ja toiminnallisten ominaisuuksien muuttamista. Tällaisia varaosia ei voida sovittaa ajoneuvojärjestelmiin, joiden valmistuksessa on käytetty raskasmetalleja sisältäviä osia. Näitä ajoneuvoja ei voida korjata ja ne voidaan joutua hävittämään ennenaikaisesti. Tästä syystä liitettä II on muutettava vastaavasti. Tämä päätös koskisi ainoastaan rajallista määrää ajoneuvoja sekä ajoneuvojen materiaaleja ja osia rajoitetun ajan.
            
         
               (8)
            
            
               Koska kuluttajien turvallisuus on erittäin tärkeää ja tuotteiden uudelleenkäyttö, kunnostus ja käyttöiän pidentäminen hyödyttävät ympäristöä, olisi varaosia oltava käytettävissä sellaisten ajoneuvojen korjauksia varten, jotka on saatettu markkinoille 1 päivän heinäkuuta 2003 ja kyseessä olevan poikkeuksen soveltamisen päättymispäivän välisenä aikana. Näin ollen olisi sallittava lyijyn, elohopean, kadmiumin tai kuusiarvoisen kromin käyttö tällaisten ajoneuvojen korjauksiin käytettävien varaosien materiaaleissa ja osissa.
            
         
               (9)
            
            
               On asianmukaista yhdenmukaistaa poikkeusten sanamuodot muiden sellaisten jätteitä koskevien ympäristödirektiivien kanssa, joissa säädetään vastaavista poikkeuksista.
            
         
               (10)
            
            
               Sen vuoksi direktiiviä 2000/53/EY olisi muutettava vastaavasti.
            
         
               (11)
            
            
               Tässä päätöksessä säädetyt toimenpiteet ovat jätteistä 5 päivänä huhtikuuta 2006 annetun Euroopan parlamentin ja neuvoston direktiivin 2006/12/EY (3) 18 artiklan 1 kohdalla perustetun komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan direktiivin 2000/53/EY liite II tämän päätöksen liitteellä.
   2 artikla
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 1 päivänä elokuuta 2008.
      
         
            Komission puolesta
         
         Stavros DIMAS
         
         
            Komission jäsen
         
      
   
   
      (1)  EYVL L 269, 21.10.2000, s. 34. Direktiivi sellaisena kuin se on viimeksi muutettuna direktiivillä 2008/33/EY (EUVL L 81, 20.3.2008, s. 62).
   
      (2)  EUVL L 152, 15.6.2005, s. 19.
   
      (3)  EUVL L 114, 27.4.2006, s. 9.
   
      LIITE
      
         
            ”LIITE II
            Materiaalit ja osat, joihin ei sovelleta 4 artiklan 2 kohdan a alakohtaa
            
                        Materiaalit ja osat
                     
                     
                        Vapautuksen soveltamisala ja soveltamisen päättymisaika
                     
                     
                        Merkitään tai tehdään tunnistettaviksi 4 artiklan 2 kohdan b alakohdan iv alakohdan mukaisesti
                     
                  
                        Lyijy seosaineena
                     
                  
                        
                                    1.
                                 
                                 
                                    Työstettäväksi tarkoitettu teräs ja sinkitty teräs, jonka painosta korkeintaan 0,35 prosenttia on lyijyä
                                 
                              
                     
                         
                     
                     
                         
                     
                  
                        
                                    2a)
                                 
                                 
                                    Työstettäväksi tarkoitettu alumiini, jonka painosta korkeintaan 2 prosenttia on lyijyä
                                 
                              
                     
                        Varaosat ajoneuvoihin, jotka on saatettu markkinoille ennen 1. heinäkuuta 2005
                     
                     
                         
                     
                  
                        
                                    2b)
                                 
                                 
                                    Alumiini, jonka painosta korkeintaan 1,5 prosenttia on lyijyä
                                 
                              
                     
                        Varaosat ajoneuvoihin, jotka on saatettu markkinoille ennen 1. heinäkuuta 2008
                     
                     
                         
                     
                  
                        
                                    2c)
                                 
                                 
                                    Alumiini, jonka painosta korkeintaan 0,4 prosenttia on lyijyä
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Kupariseos, jonka painosta korkeintaan 4 prosenttia on lyijyä
                                 
                              
                     
                         
                     
                     
                         
                     
                  
                        
                                    4a)
                                 
                                 
                                    Laakerikuoret ja helat
                                 
                              
                     
                        Varaosat ajoneuvoihin, jotka on saatettu markkinoille ennen 1. heinäkuuta 2008
                     
                     
                         
                     
                  
                        
                                    4b)
                                 
                                 
                                    Laakerikuoret ja helat moottoreissa, vaihteistoissa ja ilmastointilaitteiden kompressoreissa
                                 
                              
                     
                        1. heinäkuuta 2011 ja sen jälkeen varaosat ajoneuvoihin, jotka on saatettu markkinoille ennen 1. heinäkuuta 2011
                     
                     
                         
                     
                  
                        Lyijy ja lyijy-yhdisteet osissa
                     
                  
                        
                                    5.
                                 
                                 
                                    Akut
                                 
                              
                     
                         
                     
                     
                        X
                     
                  
                        
                                    6.
                                 
                                 
                                    Tärinänvaimentimet
                                 
                              
                     
                         
                     
                     
                        X
                     
                  
                        
                                    7a)
                                 
                                 
                                    Jarruletkuissa, polttoaineletkuissa, ilmanvaihtoletkuissa sekä ajoneuvon alustasovellusten elastomeeri- ja metalliosissa ja moottorikiinnikkeissä käytettävien elastomeerien vulkanointi- ja stabilointiaineet
                                 
                              
                     
                        Varaosat ajoneuvoihin, jotka on saatettu markkinoille ennen 1. heinäkuuta 2005
                     
                     
                         
                     
                  
                        
                                    7b)
                                 
                                 
                                    Jarruletkuissa, polttoaineletkuissa, ilmanvaihtoletkuissa sekä ajoneuvon alustasovellusten elastomeeri- ja metalliosissa ja moottorikiinnikkeissä käytettävien elastomeerien vulkanointi- ja stabilointiaineet, joiden painosta enintään 0,5 prosenttia on lyijyä
                                 
                              
                     
                        Varaosat ajoneuvoihin, jotka on saatettu markkinoille ennen 1. heinäkuuta 2006
                     
                     
                         
                     
                  
                        
                                    7c)
                                 
                                 
                                    Käyttövoimajärjestelmäsovelluksissa käytettävien elastomeerien sidosaineet, joiden painosta korkeintaan 0,5 prosenttia on lyijyä
                                 
                              
                     
                        1. heinäkuuta 2009
                     
                     
                         
                     
                  
                        
                                    8a)
                                 
                                 
                                    Elektroniikkakorttien ja muiden sähkösovellusten juote lasissa olevia sovelluksia lukuun ottamatta
                                 
                              
                     
                        Ajoneuvot, jotka on tyyppihyväksytty ennen 31. joulukuuta 2010 ja niiden varaosat (tarkastellaan uudelleen vuonna 2009)
                     
                     
                        X (1)
                        
                     
                  
                        
                                    8b)
                                 
                                 
                                    Lasissa olevien sähkösovellusten juote
                                 
                              
                     
                        Ajoneuvot, jotka on tyyppihyväksytty ennen 31. joulukuuta 2010 ja niiden varaosat (tarkastellaan uudelleen vuonna 2009)
                     
                     
                        X (1)
                        
                     
                  
                        
                                    9.
                                 
                                 
                                    Venttiilien istukat
                                 
                              
                     
                        Ennen 1. heinäkuuta 2003 kehitettyjen moottorityyppien varaosat
                     
                     
                         
                     
                  
                        
                                    10.
                                 
                                 
                                    Sähköosat, jotka sisältävät lyijyä lasi- tai keraamisessa matriisiyhdisteessä hehkulamppujen ja sytytystulppien lasitteen lasia lukuun ottamatta
                                 
                              
                     
                         
                     
                     
                        X (2)
                        
                        (muissa osissa kuin moottorin pietso-komponenteissa)
                     
                  
                        
                                    11.
                                 
                                 
                                    Pyrotekniset sytyttimet
                                 
                              
                     
                        Ennen 1. heinäkuuta 2006 tyyppihyväksytyt ajoneuvot ja niiden varaosat
                     
                     
                         
                     
                  
                        Kuusiarvoinen kromi
                     
                  
                        
                                    12a)
                                 
                                 
                                    Syöpymistä ehkäisevät pinnoitteet
                                 
                              
                     
                        Varaosat ajoneuvoihin, jotka on saatettu markkinoille ennen 1. heinäkuuta 2007
                     
                     
                         
                     
                  
                        
                                    12b)
                                 
                                 
                                    Ajoneuvon alustan mutteripulttiliitosten syöpymistä ehkäisevät pinnoitteet
                                 
                              
                     
                        Varaosat ajoneuvoihin, jotka on saatettu markkinoille ennen 1. heinäkuuta 2008
                     
                     
                         
                     
                  
                        
                                    13.
                                 
                                 
                                    Asuntoautojen absorptiojäähdytyskoneet
                                 
                              
                     
                         
                     
                     
                        X
                     
                  
                        Elohopea
                     
                  
                        
                                    14a)
                                 
                                 
                                    Ajovalosovellusten purkauslamput
                                 
                              
                     
                        Ennen 1. heinäkuuta 2012 tyyppihyväksytyt ajoneuvot ja niiden varaosat
                     
                     
                        X
                     
                  
                        
                                    14b)
                                 
                                 
                                    Kojetaulun näyttövalaisimet
                                 
                              
                     
                        Ennen 1. heinäkuuta 2012 tyyppihyväksytyt ajoneuvot ja niiden varaosat
                     
                     
                        X
                     
                  
                        Kadmium
                     
                  
                        
                                    15.
                                 
                                 
                                    Sähköajoneuvojen akut
                                 
                              
                     
                        31. joulukuuta 2008 ja sen jälkeen varaosat ajoneuvoihin, jotka on saatettu markkinoille ennen 31. joulukuuta 2008
                     
                     
                         
                     
                  Huomautukset:
            Homogeenisessa materiaalissa olevan lyijyn, kuusiarvoisen kromin ja elohopean esiintymispitoisuuden enimmäisraja saa olla korkeintaan 0,1 painoprosenttia ja kadmiumin 0,01 painoprosenttia.
            Sellaisten ajoneuvojen osien uudelleenkäyttö, jotka jo olivat markkinoilla poikkeuksen päättymispäivänä, on sallittava rajoituksitta, koska tämä ei kuulu 4 artiklan 2 kohdan a alakohdan soveltamisalaan.
            Sellaisiin varaosiin, jotka on saatettu markkinoille 1 päivän heinäkuuta 2003 jälkeen ja joita käytetään ajoneuvoihin, jotka on saatettu markkinoille ennen 1 päivää heinäkuuta 2003, ei sovelleta 4 artiklan 2 kohdan a alakohdan säännöksiä (3).
         
      
      
         (1)  Purkaminen, jos keskimääräinen kynnysarvo 60 grammaa ajoneuvoa kohti ylitetään yhdessä 10 kohdan kanssa. Tätä lauseketta sovellettaessa ei oteta huomioon elektronisia laitteita, joita valmistaja ei ole asentanut tuotantolinjalla.
      
         (2)  Purkaminen, jos keskimääräinen kynnysarvo 60 grammaa ajoneuvoa kohti ylitetään yhdessä 8 kohdan kanssa. Tätä lauseketta sovellettaessa ei oteta huomioon elektronisia laitteita, joita valmistaja ei ole asentanut tuotantolinjalla.
      
         (3)  Lauseketta ei sovelleta pyörien tasapainoihin, sähkömoottoreiden hiiliharjoihin eikä jarruhihnoihin.”